als_Latn dik_Latn sag_Latn
Gajur Kadriu: Ministria e Transportit nuk na jep makina për pastrimin e borës
Drejtori i ‘Makedonija Patit’ Gajur Kadriu hodhi poshtë akuzat e Ministrit të Transportit Mile Janakievski, se gjoja kjo ndërmarrje ka dështuar në pastrimin e rrugëve pas reshjeve të borës. Kadriu madje tha se edhe përkundër mjeteve të vjetruara për pastrimin e rrugëve, ekipet e kësaj ndërmarrje kanë dhënë maksimumin. Nga ‘Makedonija Pat’ madje dërguan edhe fotografi të makinave të dëmtuara, me të cilat punonjësit pastrojnë rrugët. Uke hedhur poshtë akuzat e Janakievskit, Kadriu madje tha se disa herë deri tani ka kërkuar nga Ministria e Transportit dhe Qeveria mjete të reja, por asnjëherë nuk ka marrë përgjigje.
‘Neve kemi bërë shumë kërkesa për mekanizëm të ri, për një rikonstruim të ndërmarrjes por si duket nuk e panë të arsyeshme as Ministria e as kompetentët e tjerë që ti ndërrojmë makinat dhe mënyrën e punës. Nëse ka faj dikush atëherë faji mund të jetë i përgjithshëm e jo gishti të drejtohet vetëm me një anë. Derisa unë bëja kërkesa çdo muaj nga dy herë nëpër institucionet relevante, askush nuk më jepte përgjigje pozitive. Ka mbi 100 kërkesa që kam dërguar’, tha Gajur Kadriu, Drejtor i “Rrugët Maqedoni”.
Por Ministri i Transportit Mile Janakievski insiston se fajtor për gjendjen e rrugëve është ‘Makedonija Pat’, duke thënë madje se në të ardhmen nuk do të tolerojë gabime të tilla të cilat i ka bërë kjo ndërmarrje. Ai madje paralajmëroi edhe inspektim të punimeve të kësaj ndërmarrje.
‘Po bëhen përgatitjet e fundit për reshjet e nesërme. Unë gjatë ditës së nesërme do të dal në terren me qëllim që të shoh se si janë mobilizuar nga Makedonija Pat, që mos të kemi pengesa sikur herën e kaluar’, u shpreh Mile Janakievski, Ministër i transportit.
Nga EVN Maqedoni thonë se shumica e defekte janë riparuar, dhe gjatë ditës shumica e fshatrave do të furnizohen me energji elektrike.
‘Jam i bindur se nëse nuk ka defekte më të mëdha, nëse inspektorët nuk tregojnë se ka defektë më të mëdha këto fshatra do të kenë energji elektrike. Për ne kjo ishte një katastrofë elementare, të gjitha trafostacionet 35 kilovoltëshe nuk ishin në funksion, dhe nga aspekti teknik në bëmë gjithçka që mundemi në afat sa më të shkurtër që këto vende të kenë përsëri energji elektrike’, u shpreh Igor Gievski – anëtar i KD EVN.
Nga EVN Maqedoni njoftuan se fshatrat Veleshtovë, Brajçinë, Llubojnë, Dupeni i Poshtë, Radozhdë, Tateshi i Epërm dhe i Lartë dhe disa vendbanime të tjera të rajonit të Ohrit, Prespës dhe Strugës tashmë kanë energji elektrike, kurse po punohet intezivisht në lidhjen tek ura Prenkovë, Luko Pole dhe Zhirovnicë. Janë normalituar me furnizim edhe vendbanimet në Prespë, Kozjak, Kisha e Përpjeme dhe e Ulët, Ezerani dhe kolektori në Ezeran, Lubonjë, Dupeni i Epërm, Reka e Majtë, Krushje e të tjerë. Ferikan Iljazi
als_Latn als_Latn als_Latn als_Latn als_Latn als_Latn als_Latn als_Latn